# data[].attributes.body
Hola, som els Coronamics de 6èA!!! de les escoles Minguella. Ara us descriurem la classe: És bastant gran i velleta, en una paret hi ha l'eslògan de la classe, que es: Covid-19 no ens arruinaràs el nostre xou!!! Per el tema Covid ens han separat, és a dir ens han ficat cadascú en un pupitre, més o menys un metre de distància. tenim un armari on guardem els chromebooks, que són de l’escola, estan numerats i cadascú té un número. També tenim un  trencaclosques amb els nostres noms i som 19 nens i nenes: en els quals 12 nenes i 7 nens.

A la nostra classe hi ha sis cartells que són:

-Jo proposo

-Jo perdono

-Jo felicito

-Jo critico

-Jo em comprometo

-Jo desitjo

Ara parlarem de nosaltres: som xerraires, bromistes, però a la vegada treballadors i riallers. Tenim un tutor que es diu Agustí Talavera Giribet. Tenim dues cançons: El dia de la victòria de Buhos i nous camins de Txarango. Fins aviat!!

# data[].attributes.body
La nostra escola va ser fundada l’any  1940 per Joaquima Minguella, actualment la dirigeix la Rufi Millán. És una escola concertada, situada  a la rambla de Badalona concretament al carrer Santa Madrona. Té unes vistes directes al mar i a la platja. Té dos entrades una és la principal que està al carrer Santa Madrona, i la segona està a l’altre carrer que es diu carrer Santa Maria.

La nostra escola disposa de dos edificis, un on hi ha tot infantil, tota primària i 1er i 2on d'ESO, i a l'altre només hi ha 3er i 4rt d'ESO. Cada curs té  dues línies, des de P3 fins a 4 d'eso, menys nosaltres que en tenim tres, és a dir A, B i C. A l'escola som uns 700 alumnes aprox.

A l'escola tenim les següents instal·lacions:

Quatre patis, dos menjadors una biblioteca, dues sales de professors, una aula de rítmica i a davant de l’escola hi tenim platja i mar, on hi fem moltes activitats.

També s’hi celebren moltes festes, com ara els pastorets, les festes de maig (les festes de Badalona), carnaval, també tenim varies setmanes com: La de la solidaritat, que cada any va d’un tema diferent, la de la ciencia, la de la salut etc…

No tenim uniforme però sí que tenim equip d’educació física.

I també tenim un equip de bàsquet, anomenat Associació Esportiva Minguella.

AQUESTA ÉS LA NOSTRA ESCOLA!!!

# data[].attributes.body
La nostra ciutat es diu Badalona, està situada al Barcelonès. Abans es deia Baetulo, ja que la van fundar els romans.

Badalona és una ciutat costanera arran del Mediterrani.

A Badalona tenim 35 barris per exemple: Casagemes, Centre, Dalt de la Vila, Bufalà, Llefià……..

El nostre patró és: Sant Anastasi, en honor seu celebrem les festes de maig, les festes de la nostra ciutat, Badalona. Durant les festes cremem una figura gegant d'un dimoni, a la nit del 10 de maig.

Un icona de la nostra ciutat és el Pont del Petroli, un pont que trenca en el mar, però està trencat pel temporal Glòria. Està situat davant de la fàbrica de l' Anís del Mono, que també tenim una característica estàtua colocada al principi del pont. L' Anís del Mono és una marca d'anís molt coneguda. A Badalona tenim un pulmó verd que es diu: El parc de Can Solei i Ca l'Arnús, que es un parc molt gran.

Hi ha un hospital a nivell de tot Catalunya, anomenat: Germans Trias i Pujols, més conegut com Can Ruti, que està a disposició de tot Catalunya.

El Club Joventut Badalona, més conegut com la Penya, és un equip de bàsquet que juga a l'ACB.

A Badalona hi ha un: Consell dels Infants de Badalona, on parlen dels drets dels infants. També tenim personatges famosos com: Mireia Belmonte que és nedadora OLÍMPICA!!!, Jorge Javier Vázquez que es presentador de televisió, Juan Magán que és DJ i cantant, Bonaventura Clotet que és un metge molt cunegut a Catalunya per l’ època del coronavirus…, entre altres.

AQUESTES SON UNES DE LES COSES MÉS DESTACADES DE LA NOSTRA CIUTAT.